Taman Laut Tunku Abdul Rahman

Taman Laut Tunku Abdul Rahman inggih punika silih tunggil taman laut sané magenah ring sisi kauh sagara kota Kinabalu, Sabah, Malaysia utawi sawatara 20 menit saking perairan Kota Kinabalu. Taman laut puniki pinaka kawasan lindung beburon liar sané sampun karesmiang olih pemerintah Malaysia. Ring genahé puniki para wisatawané mresidayang manggihin kaluwihan pemandangan sagara marupa gugus pulau miwah karang ring tengahin sagara. Lianan ring punika, ring genahé puniki para wisatawané taler mresidayang manggihin kaluwihin wana malarapan antuk nglintangin denai-denai alit ring Pulo Gaya utawi Pulo Sapi Gugusan Pulo Taman Laut Tunku Abdul Rahman kawangun antuk gugusan pulo, inggih punika Pulau Gaya, Pulau Manukan, Pulau Mamutik, Pulau Sapi, miwah Pulau Sulug. Pulo Gaya inggih punika pulo sané pinih ageng sané wénten irika. Pulo Manukan pinaka pulo sané alitan tekén Pulo Gaya tur madué bias putih. Pulo sané pinih alit mawasta Pulo Mamutik. Pulo Sapi kasub buat wentuknyané sané sakadi bulan sabit, miwah Pulo Sulug pinaka pulo sané pinih sepi. Antuk gugusan pulo punika, taman laut puniki jimbarnyané kantos 4.929 hektar tur madué jarak saking Kota Kinabalu sawatara tigang kilométer . Gugusan pulo piniki dados genah nyaga sarwa entik-entikan miwah beburon rumasuk soroh Kedis Tambun utawi Megapode. Kedisé puniki marupa siap nanging madué batis sané ageng tur masuara kadi suaran méng. Suhu Taman Laut Tunku Abdul Rahman madué suhu sawatara 23,8 ngantos 29,4 derajat Celcius nyabran warsa. Galéri Pustaka Pranala jaba (Melayu) Official Website for Mamutik Island (Melayu) Sabah Parks (Melayu) TARP Watch Archived 2020-10-22 at the Wayback Machine (Inggris) Marine Ecology Research Centre Archived 2011-12-06 at the Wayback Machine